Nancy Zubiri

Nancy Zubiri (San Frantzisko, 1959) euskal estatubatuar idazle, kazetari eta irakaslea da.

 Bizitza 
Nancy Zubiri euskal eta perutar jatorrikoa da. San Frantziskon jaio zen 1959an eta bertan hazi zen, baina gero Los Angelesera joan zen bizitzera. Oso lotuta sentitzen da gurasoen bi kulturekin. Zazpiak Bat taldean dantzatu zuen gaztetan.

1980tik 1982ra zientzia politikoak ikasi zituen Kaliforniako Unibertsitatea Berkeleyn, eta 2010ean hezkuntzako masterra egin zuen Kaliforniako Unibertsitate Nazionalean.

Hainbat egunkarirekin kolaboratu du, besteak beste Los Angeles Times, Oakland Tribune, Antioch Daily Ledger, Sonoma Index-Tribune eta Berria. 2009an Euskal Kazeta albiste webgunea sortu zuen, eta bertan Estatu Batuetako euskal etxeek antolatzen dituzten kontu gehienak jartzen ditu.

Kazetari lanetan zegoela, A travel guide to Basque America euskal-estatubatuar gidaliburua idaztelo diru-laguntza jaso zuen. 1998an lehen edizioa plazaratu zuen eta 2006an bigarrena. Liburu hori euskaraz eta gaztelaniaz ere argitaratzeko asmoa du. 2022an bigarren liburua argitaratu zuen, Jaialdi: A Celebration of Basque Culture izenekoa.

1999an hasi zen lanean Venice High Schoolen, non ingelesa, gaztelania eta kazetaritza irakatsi zituen. 2020an erretiroa hartu zuen.

 Lanak 

 A travel guide to Basque America (1998)
 Jaialdi: A Celebration of Basque Culture (2022)

 Erreferentziak 

 Kanpo estekak 

Kategoria:Eusko-estatubatuarrak
Kategoria:Perutar estatubatuarrak
Kategoria:Sanfrantziskotarrak (Kalifornia)
Kategoria:Ameriketako Estatu Batuetako idazleak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Ingelesezko idazleak
Kategoria:Ameriketako Estatu Batuetako kazetariak
Kategoria:Emakume kazetariak
Kategoria:XXI. mendeko kazetariak
Kategoria:Ameriketako Estatu Batuetako irakasleak
Kategoria:Emakume irakasleak